EkBass/fiwiki-20250220-pages-articles huggingface dataset:
Tuomas Happonen

Tuomas Happonen (s. 28. tammikuuta 1996 Alastaro) on suomalainen jalkapalloilija. Pelipaikaltaan hän on keskikenttäpelaaja. Happonen on Alastaron Urheilijoiden kasvatti. Hän teki ensiesiintymisensä seuran edustusjoukkueessa Kutosessa kaudella 2012. Kaudella 2015 Happonen pelasi kolme Kakkosen ottelua Åbo IFK:ssa ja teki yhden maalin.Tuomas Happonen Soccerway-sivustolla Happonen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 25. toukokuuta 2016, kun FC Inter hävisi PK-35 Vantaalle vieraissa 1–3. Happonen on pelannut futsalia Alastaron Urheilijoissa. Kaudella 2016–2017 hän pelasi Futsal-Kakkosessa 12 ottelua, joissa hän teki kymmenen maalia. Kaudella 2017–2018 Happonen voitti Länsi-Suomen Futsal-Kakkosen pistepörssin tehtyään 15:ssä ottelussa tehopisteet 34+13=47.Futsal-Kakkonen Länsi-Suomi 2017–2018 Palloliiton Tulospalveluarkistossa == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Sari Anttonen

Sari Anttonen (s. 15. marraskuuta 1991) on suomalainen suunnistuksen MM- ja EM-mitalisti. Anttonen saavutti vuonna 2010 nuorten MM-pronssin pitkällä matkalla. Aikuisten MM-kilpailuihin hän osallistui ensimmäisen kerran vuonna 2014, jolloin hän sijoittui pitkällä matkalla 16:nneksi. Vuonna 2016 hän saavutti viestissä MM-pronssia ja sijoittui sprintissä 40:nneksi. Vuoden 2017 MM-kilpailuissa hän oli sekajoukkueiden viestissä kymmenes, keskimatkalla 11. ja pitkällä matkalla 13. Anttonen sijoittui vuoden 2014 EM-kilpailuissa pitkällä matkalla 27:nneksi ja sprintissä 43:nneksi. Vuoden 2016 EM- kilpailuissa Tšekissä hän voitti kultaa viestissä. Hän suunnisti viestin avausosuuden ja saapui vaihtoon viidentenä alle minuutin päässä kärjestä. Samojen kisojen sprintissä hän sijoittui seitsemänneksi. Anttonen voitti Suomen mestaruuden sprintissä vuonna 2014 ja pitkällä matkalla vuonna 2016. Hänen kasvattajaseuransa on Laukaan Urheilijat mutta nykyisin hän edustaa Keuruun Kisailijoita. Hänen valmentajanaan on vuodesta 2013 toiminut Antti Örn. Anttonen on asunut Seinäjoella vuodesta 2014. Hän valmistui maanmittausinsinööriksi vuonna 2015. == Lähteet == Luokka:Suomalaiset suunnistajat Luokka:Vuonna 1991 syntyneet Luokka:Elävät henkilöt
Harjit Sajjan

Harjit Singh Sajjan () (s. 6. syyskuuta 1970 Punjab, Intia) on kanadalainen liberaalipuolueen poliitikko ja nykyinen puolustusministeri. Sajjan palveli Kanadan puolustusvoimien tiedustelu-upseerina Afganistanissa ja siviilissä Vancouverin poliisissa. ==Lähteet== ==Aiheesta muualla== * Kanadan parlamentin kirjaston profiili Luokka:Kanadan liberaalipuolueen poliitikot Luokka:Kanadan ministerit Luokka:Puolustusministerit Luokka:Kanadan edustajainhuoneen jäsenet Luokka:Vuonna 1970 syntyneet Luokka:Elävät henkilöt
Samsung Galaxy S7

Samsung Galaxy S7 on Samsung Electronicsin maaliskuussa 2016 julkaisema älypuhelin. Galaxy S7 esiteltiin Barcelonan MWC-messuilla 21. helmikuuta 2016.http://www.theverge.com/2016/2/21/11077956/samsung-galaxy-s7-edge- smartphone-announced-specs- mwc-2016http://arstechnica.com/gadgets/2016/02/samsung-galaxy-s7-and-s7-edge- curvier-faster-micro-sd-expansion-available-march-11/ Galaxy S7 perustuu edellisenä vuonna esiteltyyn Galaxy S6-malliin, johon verrattuna S7-mallissa on jälleen aiemmasta Galaxy S5-mallista tutut IP-luokitus ja laajennettava tallennustila. Akun kapasiteetti on 3 000 mAh, Galaxy S7 Edge-mallissa 3 600 mAh. Akku ei ole käyttäjän itse vaihdettavissa. ==Lähteet== Galaxy S7 Luokka:Android-pohjaiset laitteet‎ Luokka:Vuoden 2016 matkapuhelimet Luokka:Kosketusnäytölliset älypuhelimet
Hechi

Hechi (, ) on prefektuuritason kaupunki Etelä-Kiinan Guangxin zhuangien autonomisen alueen pohjoisosassa. Kaupungin pinta-ala on 33 494 neliökilometriä ja väkiluku 3,37 miljoonaa (vuonna 2010). Kaupungin keskusta sijaitsee linnuntietä noin 210 kilometriä autonomisen alueen pääkaupunki Nanningista pohjoiseen. == Historia == Hechin erikoishallintoalue perustettiin 1.8.1965. Se muutettiin Hechin prefektuuriksi maaliskuussa 1971. Hechin piirikunta tuli piirikuntatason kaupungiksi 8.10.1983. Kesäkuussa 2002 Hechin prefektuuri tuli prefektuuritason kaupungiksi ja samalla Hechin piirikunnasta tuli Jinchengjiangin kaupunkipiiri. Vuonna 2016 piirikuntatason kaupunki Yizhou muuttui kaupunkipiiriksi. == Hallinnollinen jako == Piirikuntatasolla kaupunki jakautuu kahteen kaupunkipiiriin, neljään piirikuntaan ja viiteen autonomiseen piirikuntaan. Hechin hallinnollinen jako piirikuntatasolla # Nimi Kiinan merkit Pinyin Kaupunkipiiri 1 Jinchengjiang 金城江区 Jīnchéngjiāng Qū 2 Yizhou 宜州区 Yízhōu Qū Piirikunnat 3 Nandan 南丹县 Nándān Xiàn 4 Tian’e 天峨县 Tiān'é Xiàn 5 Fengshan 凤山县 Fèngshān Xiàn 6 Donglan 东兰县 Dōnglán Xiàn Autonomiset piirikunnat 7 Baman yaoiden autonominen piirikunta 巴马瑶族自治县 Bāmǎ Yáozú Zìzhìxiàn 8 Du’anin yaoiden autonominen piirikunta 都安瑶族自治县 Dū'ān Yáozú Zìzhìxiàn 9 Dahuan yaoiden autonominen piirikunta 大化瑶族自治县 Dàhuà Yáozú Zìzhìxiàn 10 Luochengin mulamien autonominen piirikunta 罗城仫佬族自治县 Luóchéng Mùlǎozú Zìzhìxiàn 11 Huanjiangin maonanien autonominen piirikunta 环江毛南族自治县 Huánjiāng Máonánzú Zìzhìxiàn Luocheng on ainoa mulameille varattu autonominen piirikunta Kiinassa, ja Huanjiang ainoa maonaneille varattu autonominen piirikunta. == Väestö == Hechin asukkaista löytyy 47 etnistä ryhmää, josta zhuangit, han-kiinalaiset, yaot, miaot, mulamit, maonanit, dongit ja shuit ovat kotoperäisiä etnisiä ryhmiä. Vuoden 2014 tietojen mukaan Hechissä asui 4 020 000 henkeä, josta han-kiinalaisten määrä oli 620 000 ja vähemistöjen määrä 3 400 000 (85%). == Galleria == Kuva:Jinchengjiang Square.jpg | Aukio Jinchengjiangin kaupunkipiirissä. Kuva:Jinchengjiang Station.jpg | Jinchengjiangin rautatieasema. Kuva:Yizhou Bridge.jpg | Yizhou-silta Yizhoun kaupunkipiirissä. Kuva:Jiangzhou natural bridge.jpg | Luonnollinen silta Fengshanin piirikunnassa. Kuva:Dong`lan Culture Square 2015.5.28.jpg | Kulttuuriaukio Donglanin piirikunnassa. == Lähteet == == Aiheesta muualla == * ChinaTravel.com: Hechi Travel Guide * TravelChinaGuide.com: Hechi Travel Guide Luokka:Guangxin kaupungit Luokka:Guangxin prefektuurit
Jussi Pelli (nykyaikainen viisiottelija)

Antti Jussi Pelli (s. 4. marraskuuta 1954 Helsinki) on suomalainen kilpauransa päättänyt nykyaikainen viisiottelija ja miekkailija. Pelli edusti Suomea kolmissa kesäolympialaisissa. Montréalissa 1976 hän sijoittui joukkuekilpailussa seitsemänneksi ja yksilökilpailussa 23:nneksi. Hän kilpaili Montréalissa myös miekkailussa, missä hän oli kalvan joukkuekilpailussa 11:s. Moskovassa 1980 Pelli sijoittui joukkuekilpailussa jälleen seitsemänneksi ja oli henkilökohtaisen kilpailun 24:s. Los Angelesissa 1984 Pelli oli joukkuekilpailussa yhdeksäs ja yksilökilpailussa 35:s.Olympics at Sports- Reference.com Pelli voitti nykyaikaisen viisiottelun Suomen mestaruuden vuosina 1977 ja 1981.http://www.fencing-pentathlon.fi/media/menestys/suomen- mestarit-5-ottleussa/ Miesten kalvan joukkuekilpailussa hän voitti Suomen mestaruuden vuosina 1976, 1981 ja 1982.http://www.fencing- pentathlon.fi/media/menestys/suomenmestaruudet/kalpa/miehet/joukkue/ Pellin Jussi-isoisä pelasi jääpalloa. == Lähteet == * Jussi Pelli Bio, Stats and Results Olympics at Sports-Reference.com === Viitteet === Luokka:Suomalaiset nykyaikaiset viisiottelijat Luokka:Suomalaiset miekkailijat Luokka:Vuonna 1954 syntyneet Luokka:Elävät henkilöt
Michael Jace

Michael Andrew Jace (s. 13. heinäkuuta 1962 Paterson, New Jersey) on yhdysvaltalainen näyttelijä, joka on näytellyt muun muassa tv-sarjassa Shield – lain varjolla. Jace vangittiin vaimonsa murhasta vuonna 2014. Yli kahden vuoden tutkintavankeuden jälkeen tuomioistuin totesi hänet syylliseksi murhaan ja langetti hänelle 40 vuoden vankeustuomion. == Lähteet == Luokka:Yhdysvaltalaiset näyttelijät Luokka:Yhdysvaltalaiset murhaajat Luokka:Vuonna 1965 syntyneet Luokka:Elävät henkilöt
Leo Heinänen

Leo Heinänen (4. kesäkuuta 1916 Lohja – 9. heinäkuuta 2008 Hyvinkää) oli suomalainen rakennusneuvos, rakennusmestari ja korjausrakentamiseen erikoistuneen Rakennus Oy Leo Heinäsen perustaja.Leo Heinäsen muistokirjoitus (Helsingin Sanomat Muistot) Rakennusmestariksi valmistumsen jälkeen Heinänen oli Fiskars Oy:n palveluksessa nuorempana rakennusmestarina, Osuusliike Ahjon rakennusosaston päällikkönä Hyvinkäällä sekä työpäällikkönä Asvaltti- ja sementtivalimo Oy:ssä ja vastaavana rakennusmestarina ja työpäällikkönä Laatubetoni Oy:ssä. Heinänen perusti vuonna 1966 oman rakennusliikkeen Rakennus Oy Leo Heinäsen joka erikoistui arvokohteiden kuten kirkkojen korjaukseen ja saneeraukseen pääkaupunkiseudulla. Liike rakensi myös uudiskohteita kuten Helsingin Messukeskuksen ensimmäinen vaihe ja Bäcksbackan taidemuseo. Heinänen myi liikkeensä vuonna 1999 ruotsalaiselle Peab- rakennusyhtiölle jouduttuaan sairauseläkkeelle. Heinäsen perustama liike toimii nykyisin nimellä Peab Heinänen ja se kuuluu ruotsalaiseen Peab- konserniin. Peabin tarina - Tulevaisuuden yhteiskuntaa rakentaenLaatu on parasta luksusta - Peab Heinänen ei tingi lopputuloksesta, Taloussanomat 11.2.2002 Leo Heinänen toimi vuosina 1975–1976 Suomen Lions-liiton puheenjohtajana. Hän organisoi puheenjohtajana ollessaan Lapuan patruunatehtaan räjähdysonnettomuuden uhrien hyväksi järjestetyn keräyksen ja hän rakennutti liitolle uuden toimitalon Raatimiehenkadulle sekä Lions-talon Helsingin Malmille. == Lähteet == Luokka:Suomalaiset rakennusmestarit Luokka:Suomalaiset yrittäjät Luokka:Vuonna 1916 syntyneet Luokka:Vuonna 2008 kuolleet
Seppälänkangas

Seppälänkangas on Jyväskylän 19. kaupunginosa sekä sen suurimmaksi osaksi kattava tilastoalue, joka sijaitsee kaupungin koillisosassa Laukaan tien varressa. Se kuuluu Lohikoski-Seppälänkankaan suuralueeseen. Sen väkiluku oli 1 254 joulukuussa 2020.Jyväskylän väestö pienalueittain. Jyväskylän kaupunki. Viitattu 2.1.2022. Tilastoalue jakautuu kuuteen pienalueeseen: Eteläinen ja Pohjoinen Seppälänkangas, Eteläinen ja Pohjoinen Palokangas, Laasti sekä Palokärki. Niistä Palokärki käsittää lähinnä teollisuutta ja teollisuusyrityksiä. Siellä on muun muassa autoliikkeitä, katsastusliikkeitä ja autokorjaamoja. Eteläisen Seppälänkankaan pienalue sisältää lähinnä kauppa- alueita Seppälän jatkeena. Tilastoalue kattaa myös suurimman osan Tyyppälän ja Ankeriasjärven kaupunginosista, mutta ei Seppälänkankaan kaupunginosaan kuuluvaa Heinälammen asuinaluetta.. ==Lähteet== *
Carrus Star

Carrus Star (aikaisemmin Delta Star) on Carruksen valmistama linja-autosarja. Sarjan kehittely ja valmistus aloitettiin jo Delta-Planin aikana. Sarjaan kuului pääosin taajama-auto (30x), pikavuoroauto (50x) ja turistiauto (60x), joita valmistettiin vuoteen 2002 saakka. == Ensimmäinen sukupolvi == Ensimmäisen sukupolven Delta Star vastasi myöhemmin tullutta Star 30:tä. Delta Star korvasi 500-mallin vuonna 1981. Star 30 korvasi tämän vuonna 1984. == Toinen sukupolvi == Toisen sukupolven Delta Star oli valmistuksessa vuosina 1983–1988. Malleja olivat Star 30, Star 50 ja Superstar. == Kolmas sukupolvi == Kolmannen sukupolven Delta Star (vuodesta 1989 Carrus Star) sisälsi mallit Star 301, Star 501, Star 601 (Superstar), Star 701 ja Jumbostar. Malleja valmistettiin vuosina 1986–1995. Myöhemmin sarjaan lisättiin harvinaiseksi jääneet pikkubussit Star 102 ja Star 202, jotka saivat jo uuden sarjan merkinnät. == Neljäs sukupolvi == Neljännen sukupolven Carrus Starin valmistus aloitettiin vuonna 1995. Sarjaan kuuluivar Star 302, Star 502 ja Star 602. Malleja valmistettiin myös Puolassa nimillä Volvo 7350, Volvo 7450 ja Volvo 7550. Neljännen sukupolven Starista kehitettiin viides sukupolvi vuonna 2001. thumb|Satakunnan Liikenteen Carrus Star 502 -linja-auto Vaasassa Carrus Star 502 on turistilinja-auto. Sitä käytetään myös pikavuoroissa. Se perustuu Delta-Planin Delta Stariin. Myöhemmin mallin on korvannut Volvo 9700. == Viides sukupolvi == Viidennen sukupolven Carrus Star oli Volvo 9700 -bussin versio toisen valmistajan (tarkemmin sanoen Scanian) alustalle. Siitä valmistettiin malleja Star 503 ja Star 603, joiden Volvo-versiot olivat 9700H ja 9700HD. 603 jäi harvinaiseksi, sillä sitä valmistettiin vain kaksi kappaletta. Vuonna 2002 valmistus lopetettiin Carruksen keskittyessä Volvoihin. == Lähteet == * Carruksen valmistamia koreja Bussidatassa * Deltan valmistamia koreja Bussidatassa Star
Rihlahedelmät

Rihlahedelmät (Averrhoa) on kasvisuku, joka kuuluu käenkaalikasvien heimoon.Suomen Lajitietokeskus: Rihlahedelmät – Averrhoa Rihlahedelmät kasvavat luonnonvaraisina trooppisessa Aasiassa, ja niiden hedelmät ovat syötäviä. Suvun tunnetuin laji on karambola eli tähtihedelmä (Averrhoa carambola), jonka lisäksi myös lajia Averrhoa bilimbi kasvatetaan hedelmäpuuna. Rihlahedelmien tieteellinen nimi Averrhoa viittaa andalusialaiseen filosofiin Averroësiin. == Ulkonäkö ja koko == Rihlahedelmät ovat ainavihantia puita tai pensaita. Lehdet ovat vuorottaisia, korvakkeettomia ja päätölehdykkäisen parilehdykkäisiä. Kukinnot ovat viuhkoja tai kerrannaisterttuja. Viisilukuiset kukat ovat pieniä ja tuoksuvia. Kukkien tyvestä yhteenkasvettuneet verholehdet ovat punaisia ja terälehdet valkoisia, vaaleanpunaisia tai punavioletteja. Hedelmät ovat pitkänomaisia, mehukkaita ja usein viisilohkoisia marjoja. Marjoissa on kussakin monta siementä, jotka ovat joskus siemenvaipallisia. == Lajit == Rihlahedelmiin kuuluu ainakin viisi lajia. * Averrhoa bilimbi * Averrhoa carambola – karambola * Averrhoa dolichocarpa * Averrhoa leucopetala * Averrhoa microphylla == Lähteet == *
Gelaot

Gelaot (, , oman nimitys Klo tai Klau) ovat yksi Kiinan virallisesti tunnustamista 55:tä etnisestä vähemmistöryhmästä. Vuoden 2000 väestönlaskennan mukaan heitä oli Kiinassa yhteensä 579 357. Valtaosa heistä asuu Guizhoun maakunnan länsi- ja luoteisosissa, erityisesti lähellä Zunyia ja Anshunia. Yunnanissa ja Guangxissa asuu jonkin verran gelaoja. Vietnamissa asuu myös pienin määrin gelaoita. == Lähteet == Luokka:Kiinan etniset ryhmät Luokka:Guizhou
Averrhoa bilimbi

Averrhoa bilimbi on kasvilaji, joka kuuluu rihlahedelmien (Averrhoa) sukuun. Se on pieni puu, jota kasvatetaan tropiikissa hedelmäpuuna. Lajia ja sen hedelmää kutsutaan usein maailmalla bilimbiksi. Bilimbi on paremmin tunnetun karambolan (Averrhoa carambola) eli tähtihedelmän lähisukulainen. Toisin kuin karambolan viisilohkoiset hedelmät, bilimbin hedelmät ovat poikkileikkauksestaan pyöreitä. == Tuntomerkit == Bilimbi on pieni, mutta pitkäikäinen puu, joka kasvaa 5–10 metriä korkeaksi. Se muistuttaa paljon toista trooppista hedelmäpuuta, karvaslaipikkaa, joka ei kuitenkaan ole sille sukua. Rungot ovat monihaaraisia ja oksat pystyjä. Lehdet ovat vuorottaisia, parilehdykkäisiä ja 30–60 cm pitkiä. Lehdykät ovat puikeita tai pitkänpyöreitä, pyöreätyvisiä, teräväkärkisiä, 2–10 cm pitkiä ja 1,2–1,25 cm leveitä. Pienet viisiterälehtiset tuoksuvat kukat ovat suoraan rungosta ja vanhoista paksuista oksista tulevissa kukinnoissa. Hedelmät ovat soikean lieriömäisiä ja 4–10 cm pitkiä. Kypsinä ne ovat kellertäviä, vihertäviä tai lähes valkoisia. Hedelmien kuoret ovat hyvin ohuet. Hapan malto on vihreää ja hyytelömäistä. Hedelmissä on muutamia litteitä, 6 mm leveitä siemeniä. == Levinneisyys == Puun uskotaan olevan kotoisin Indonesiasta. Sitä on kasvatettu hedelmäpuuna jo vuosisatoja, ja se on hyvin yleinen sekä puutarhoissa että villiintyneenä suuressa osassa trooppista Aasiaa ja osissa Afrikkaa. 1700- ja 1800-luvuilla sitä alettiin kasvattaa myös trooppisessa Amerikassa ja Australiassa. == Käyttö == Bilimbiä käytetään hedelmäpuuna. Hedelmiä syödään harvoin sellaisenaan, mutta niistä tehdään säilykkeitä ja hilloja. Niitä käytetään myös chutneyn ja curryjen valmistuksessa. == Lähteet == == Aiheesta muualla == * ITIS: Averrhoa bilimbi * United States Department of Agriculture (USDA): Averrhoa bilimbi * Flora of China: Averrhoa bilimbi * Dr. Duke's Phytochemical and Ethnobotanical Databases: Averrhoa bilimbi bilimbi Luokka:Hedelmät
Hydraulic Press Channel

Hydraulic Press Channel on suomalaisen Lauri Vuohensillan luoma Youtube- kanava. Kanavalla Vuohensilta hajottaa vaimonsa Anni Vuohensillan kanssa erilaisia esineitä hydraulipuristimen avulla. Kanava luotiin lokakuussa 2015. Hydraulic Press Channel nousi suosioon maaliskuussa 2016, kun kanavan paperinmurskausvideo jaettiin Reddit-palvelussa. Kanavan videoissa on murskattu myös muun muassa keilapallo, jääkiekko ja Nokian 3310-puhelin. Huhtikuussa 2016 Vuohensillalle tuli Valkoisesta talosta pyyntö kaapeliboksin murskaamisesta. Valkoinen talo julkaisi murskausvideon sosiaalisessa mediassaan. Helmikuussa 2025 kanavalla oli yli kymmenen miljoona tilaajaa ja yli 6,2 miljardia näyttökertaa Youtubessa. Vuonna 2023 seuraajia oli Tiktokissa 14,4 miljoonaa. Toukokuussa 2016 Vuohensilta vieraili myös Arto Nyberg -ohjelmassahttp://yle.fi/aihe/ohjelma/arto-nyberg sekä Possessa. == Lähteet == Luokka:Internet-ilmiöt Luokka:Suomalaiset Youtube-kanavat
Live! At the Golden Circle

Live! At the Golden Circle on ruotsalaisen Made in Sweden -yhtyeen livealbumi, joka julkaistiin vuonna 1970 levymerkillä Sonet. Levystä on tehty CD-versio vuonna 2002. == Kappaleet == === A-puoli === # # # === B-puoli === # * # === Vuoden 2002 painos === # * # # # # == Kokoonpano == * Bo Häggström – basso * Tommy Borgudd – rummut * George Wadenius – kitara == Aiheesta muualla == * discogs.com-sivustolla Luokka:Vuoden 1970 konserttitallenteet Luokka:Made in Swedenin albumit
Ashley C. Williams

Ashley Christina Williams (s. 24. tammikuuta 1984) on yhdysvaltalainen näyttelijä. Williams tunnetaan parhaiten The Human Centipede elokuvasta. == Aiheesta muualla == * Viralliset sivut http://www.ashleycw.com Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Bobby Wood

Bobby Shou Wood (s. 15. marraskuuta 1992 Honolulu, Havaiji) on yhdysvaltalainen jalkapalloilija, joka edustaa Saksan Bundesliigassa pelaavaa Hamburger SV:tä. Oikeajalkainen Wood on pelipaikaltaan hyökkääjä. Hän kuuluu myös Yhdysvaltain jalkapallomaajoukkueeseen. == Seurajoukkueura == Wood siirtyi vuonna 2007 kotimaastaan saksalaisen 1860 Münchenin juniorijoukkueeseen. Hän debytoi seuran edustusjoukkueen paidassa 2. Bundesliigassa kaudella 2010–2011, jolloin hän pelasi viidessä ottelussa. Yhteensä Wood pelasi 1860 Münchenin paidassa vuosina 2011–2015 50 ottelua onnistuen kolmesti maalinteossa. Kevätpuoliskon kaudesta 2014–2015 Wood oli lainassa 2. Bundesliigan Erzgebirge Auessa, jossa hän pelasi yhdeksässä ottelussa tehden kolme maalia. Kaudeksi 2015–2016 Wood siirtyi saman sarjan Union Berliniin, jossa hän pelasi kauden aikana 31 ottelussa onnistuen maalinteossa 17 kertaa. Näin hänestä tuli eniten maaleja yhden kauden aikana Saksan kahdella korkeimmalla sarjatasolla tehnyt yhdysvaltalaispelaaja.http://www.ussoccer.com/stories/2016/05/21/18/57/160521-mnt- klinsmann-names-23-player-roster-for-historic-copa-america-centenario Kesällä 2016 Wood siirtyy Bundesliigan Hamburger SV:hen. == Maajoukkueura == Wood on edustanut Yhdysvaltoja nuorten maajoukkuetasolla. Yhdysvaltain jalkapallomaajoukkueessa hän teki debyyttinsä elokuussa 2013 ystävyysottelussa Bosniaa ja Hertsegovinaa vastaan. Avausmaali syntyi seitsemännessä maaottelussa kesäkuussa 2015 Alankomaita vastaan. Lokakuussa 2015 Wood tuli vaihdosta kentälle CONCACAF Cupissa Meksikoa vastaan tasoittaen ottelun jatkoajalla, mutta Meksiko voitti ottelun ja saavutti paikan vuoden 2017 Maanosaliittojen cupiin. Wood kuuluu Yhdysvaltain ryhmään vuoden 2016 Copa América Centenariossa. Hän on pelannut kaikkiaan 39 maaottelua ja tehnyt niissä 12 maalia. == Muuta == Woodilla on afroamerikkalaisia ja japanilaisia sukujuuria.http://goal.blogs.nytimes.com/2012/12/18/yanks-abroad-working- for-1860-munich/?_r=0 == Lähteet == Luokka:Yhdysvaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Cheap Wine and Quality Time

Cheap Wine and Quality Time on suomalaisen punkyhtye Anal Thunderin EP-levy, joka julkaistiin marraskuussa 2003 levymerkillä Hell’s Tone Records. Julkaisu sisältää aiemmasta tuotannosta poiketen enemmän ulottuvuutta, ja Lammaszinen Jouni Parkku toteaakin yhtyeen petranneen soundiaan edellisjulkaisuihin nähden. Poikkeuksellista on myös kappaleiden ajoittainen melankolisuus. == Kappaleet == # # # # # # == Lähteet == == Aiheesta muualla == * iTunes * Discogs Luokka:Anal Thunderin albumit Luokka:Vuoden 2003 EP:t
Montella

Montella on kunta Italiassa Campanian alueella Avellinon maakunnassa. Kunta on tunnettu kastanjoistaan, joilla on suojattu maantieteellinen merkintä SMM (indicazione geografica protetta IGP).Kunnan kotisivut ==Aiheesta muualla== ==Lähteet== Luokka:Avellinon maakunnan kunnat
Robert van der Horst

Robert van der Horst (s. 17. lokakuuta 1984 Eindhoven) on alankomaalainen maahockeypelaaja, joka edustaa kotimaansa pääsarjassa pelaavaa Oranje Zwartia. 180 senttimetriä pitkä ja 75 kilogrammaa painava van der Horst edustaa myös Alankomaiden maahockeymaajoukkuetta.http://www.fih.ch/global- stars/profiles/netherlands/men/robert-van-der-horst/ Van der Horst on osallistunut kaksiin kesäolympialaisiin, vuosina 2008 ja 2012.http://www.sports-reference.com/olympics/athletes/va/robert-van-der- horst-1.html Vuonna 2012 Lontoosta hän saavutti hopeaa. MM-kilpailuista van der Horstilla on yksi hopea ja EM-kilpailuista yksi kulta ja kaksi hopeaa. Champions Trophyn hän on voittanut Alankomaiden kanssa kerran, sijoittuen toiseksi kaksi kertaa ja kolmanneksi niin ikään kaksi kertaa. Van der Horst on edustanut kasvattajaseuraansa Oranje Zwartia kaudesta 2012–2013 lähtien. Sitä ennen hän pelasi välillä HC Bloemendaalissa ja HC Rotterdamissa. Vuonna 2015 hän voitti Oranje Zwartin kanssa Euro Hockey Leaguen. Van der Horst valittiin vuonna 2015 maailman parhaaksi pelaajaksi.http://www.fih.ch/news/robert-van- der-horst-hockey-stars-2015-mens-player-of-the-year/ Kymmenen vuotta aikaisemmin hänet valittiin maailman parhaaksi nuoreksi pelaajaksi. == Lähteet == Luokka:Alankomaalaiset maahockeypelaajat Luokka:Vuonna 1984 syntyneet Luokka:Elävät henkilöt
Särkijärvi (Ikaalinen, Luhalahti)

Särkijärvi on Pirkanmaalla Ikaalisissa Luhalahdessa ja osittain Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Sipsiönjärven- Vahojärven aluetta. == Maantietoa == Järven pituus on lähes kolme kilometriä, leveys 400 metriä ja sen pinta-ala on 56 hehtaaria. Se sijaitsee Luhalahden kaakkoispuolella mäkisessä ja avokallioisessa metsämaastossa. Järven yli työntyy idästä lähes järven pituinen niemi, joka jakaa järven kahtia ja tekee siitä U-kirjaimen muotoisen. Järvellä on kolme noin 60 metrin kapeikkoa ja yksi noin 20 metrin kapeikko. Salmien vuoksi voidaan puhua pohjoisesta, läntisestä ja eteläisestä järvialtaasta. Eteläinen allas on 1,2 kilometriä pitkä ja siinä on useita lahtia sekä yksi 120-metrinen autio saari. Monet sen rannoista viettävät jyrkkivä suoraan veteen ja siihen laskee vain kolme lyhyttä metsäojaa. Vapaa-ajan asuntoja on täällä alle 15. Läntinen allas yhtyy eteläiseen altaaseen 20-metrisen kapeikon välityksellä ja pohjoiseen altaaseen sen yhdistää pohjoisessa Kouvonsalmi. Läntisen altaan pituus on alle 800 metriä. Sen rannat ovat loivat ja siinä on vain kaksi pientä luotoa. Tähän osaan laske yksi suo-oja ja pari lyhyttä metsäojaa. Vapaa-ajan asuntoja on myös täällä alle 15. Pohjoisen altaan pituus on yli 800 metriä, se on saareton ja siihen laskee vain kolme metsäojaa. Vapaa-ajan asuntoja on täällä 15. Järven laskuoja lähtee pohjoisen altaan pohjoispäässä olevasta lahdesta. Laskuoja laskee 2,3 kilometriä pohjoisessa olevaan Ohistonlampeen. Rantaviivan pituus on 10,1 kilometriä. Järven ympäristössä on vain yksi maatila. Järvelle johtaa tiet yhdysteiltä 13285 ja 2763. Ylöjärven ja Ikaalisten välinen raja ylittää eteläisen järvialtaan itäpään suuremman lahden. == Historiaa == Vuonna 1955 painetussa peruskartassa järven rannoilla ei ole yhtään vapaa-ajan asuntoa eikä sinne johda yhtään tietä. Vain Koivistonkylään johtava tie kulki järven lounaisrannan läheltä ohi. Järven sisälle työntyvän niemen etelärannassa lukee ”Viinakoppelinvuori”. == Lähteet == == Aiheesta muualla == * Suunnistuskartta: Särkijärvi, Luhalahti Luokka:Sipsiönjärven–Vahojärven alue Luokka:Ikaalisten järvet Luokka:Viljakkalan järvet Luokka:Luhalahti
Vanessa Bayer

Vanessa Bayer (s. 14. marraskuuta 1981 Orange, Ohio, Yhdysvallat) on yhdysvaltalainen näyttelijä. Hän on tullut tunnetuksi viihdeohjelmasta Saturday Night Live, jossa hän on esiintynyt vuodesta 2010. == Filmografiaa == === Elokuvia === * Itse ilkimys 2 (2013) – lentoemäntä * Ihan yössä (2015) – Nikki * Carrie Pilby (2016) – Tara * Office Christmas Party (2016) – Allison Parker * The Polka King (2016) – Bitsy Bear * Ibiza (2016) – Nikki * Wander Darkly (2016) – Debbie === Televisiosarjoja === * Portlandia (2014–2015) – useita rooleja * Brooklyn 99 (2020) – Debbie Fogle == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Raimo Kulli

Raimo Kulli (s. 29. marraskuuta 1981 Tallinna) on virolainen autourheilija. Kaudella 2016 hän kilpailee Suomen Porsche GT3 Cup Challengessa. Kulli aloitti uransa rallicrossin parissa vuonna 1997. Kulli voitti vuonna 2004 ensimmäisen mestaruutensa VW Golf Baltic -sarjassa.https://www.driverdb.com/drivers/raimo- kulli/ Hän on juhlinut mestaruutta myös Baltian vakioautosarjassa ja NEZ Championshipissä vuonna 2006, Viron BMW 325 Cupissa vuosina 2011–2013 ja Viron Formula Scandic -luokassa vuonna 2014.http://www.esbl.ee/biograafia/Raimo_Kulli/?tul=1& Kulli on voittanut uransa kilpailuista lähes 36 prosenttia ja ollut palkintokorokkeella lähes 65 prosentissa kilpailuistaan. == Lähteet == Luokka:Virolaiset autourheilijat Luokka:Vuonna 1981 syntyneet Luokka:Elävät henkilöt
Norjan tiedeakatemia

Norjan tiedeakatemia (Det Norske Videnskapsakademi) on norjalainen organisaatio, jonka tehtävänä on edistää tiedettä kaikilla tieteenaloilla koko Norjassa. Sillä on sekä norjalaisia että ulkomaalaisia jäseniä. Paikka tulee vapaaksi, kun joku jäsenistä täyttää 70 vuotta tai kuolee. Vuonna 2014 akatemialla oli 881 jäsentä, joista 147 oli naisia. == Lähteet == Luokka:Tiedeakatemiat Luokka:Norjan tiede ja tekniikka
Qinzhou

Qinzhou (, ) on prefektuuritason kaupunki Etelä-Kiinan Guangxin zhuangien autonomisen alueen eteläosassa. Kaupungin pinta-ala on 10 728 neliökilometriä ja väkiluku 3,08 miljoonaa (vuonna 2010). Kaupungin keskusta sijaitsee linnuntietä noin 100 kilometriä autonomisen alueen pääkaupunki Nanningista eteläkaakkoon. == Hallinnollinen jako == Piirikuntatasolla kaupunki jakautuu kahteen kaupunkipiiriin ja kahteen piirikuntaan. Qinzhoun hallinnollinen jako piirikuntatasolla # Nimi Kiinan merkit Pinyin Kaupunkipiirit 1 Qinnan 钦南区 Qīnnán Qū 2 Qinbei 钦北区 Qīnběi Qū Piirikunnat 3 Lingshan 灵山县 Língshān Xiàn 4 Pubei 浦北县 Pǔběi Xiàn == Galleria == Kuva:Qinzhou.jpg | Kaupunkihallintotaloja Qinzhoussa. == Lähteet == == Aiheesta muualla == * ChinaTravel.com: Qinzhou Travel Guide * TravelChinaGuide.com: Qinzhou Travel Guide Luokka:Guangxin kaupungit Luokka:Guangxin prefektuurit
Nukkatammi

Nukkatammi (Quercus pubescens) on pyökkikasveihin kuuluva puu. Se on saanut nimensä silmuja ja nuoria lehtiä peittävästä valkoisesta, pehmeästä nukasta.http://www.internationaloaksociety.org/content/quercus-pubescens-willd Nukkatammi kasvaa 20 metrin korkuiseksi. Puulla on erikseen hede- ja emikukat, ja niiden pölyttämisestä huolehtii tuuli. == Lähteet == Luokka:Tammet
Ariel Motor Company

Ariel Motor Company Ltd. on brittiläinen autonvalmistaja. Yrityksen kotipaikka on Englannin Crewkernessä. Yritys työllistää 19 henkilöä. Atom perustettiin vuonna 1991 Simon Saundersin toimesta nimellä Solocrest Ltd. Nimeksi vaihtui nykyiseen muotoon vuonna 1999. Alkuperäinen Ariel Motors säilyi Ariel Motorcyclesin alaisena tuotemerkkinä. Ariel on yksi Britannian pienimmistä autonvalmistajista, työllistäen ainoastaan 19 työntekijää ja valmistaen noin 100 autoa vuodessa. Ariel on julkaissut kolme mallia: Atom, moottoripyörän Ace sekä Nomad. Atom on äärimmäisen kevyt, korkean suorituskyvyn auto. Auton moottori ja vaihdelaatikko ovat Hondan Civic Type-R:stä. Atomissa ei ole varsinaista koria eikä kattoa, vaan se muodostuu tukikaarista. Auto painaa alle 500 kilogrammaa ja uusimman mallin, Atom 3.5. superchargedin, teho- painosuhde on peräti 700 hevosvoimaa per tonni. Acessa on myös Hondan moottori ja vaihteisto (1237cc V4 moottori). Moottoripyörän valmistus aloitettiin 2015 ja sitä valmistetaan samoja määriä autojen kanssa. Nomad on mönkijätyylinen auto, joka esiteltiin tammikuussa 2015. == Lähteet == Luokka:Brittiläiset automerkit Luokka:Brittiläiset yritykset
Kankaan koulu

Kankaan koulu voi tarkoittaa ainakin seuraavia: * Kankaan koulu, peruskoulu Hollolassa * Kankaan koulu, peruskoulu Kouvolassa * Kankaan koulu, peruskoulu Porissa
Megyn Kelly

Megyn Kelly (s. 18. marraskuuta 1970 Syracuse, New York) yhdysvaltalainen toimittaja, entinen uutisankkuri ja nykyinen radiojuontaja. Hän työskenteli Fox-uutiskanavalle vuodesta 2004 lähtien. Vuonna 2017 hän siirtyi NBC:lle, josta lähti 2019. Nykyään Kelly työskentelee SiriusFM-radiokanavalla. Yhdysvaltalainen Time-lehti listasi Megyn Kellyn vuonna 2014 yhdeksi maailman sadasta vaikutusvaltaisemmasta ihmisestä. == Koulutus ja ura == Megyn Kelly suoritti oikeustieteen tutkinnon Albany Law Schoolissa vuonna 1995. Toimittajan työt hän aloitti vuonna 2003: hän työskenteli ensimmäisen vuoden ABC:lle, kunnes siirtyi Fox News -kanavalle seuraavana vuonna. Poliittiset vastustajat pitivät siitä, että Kelly oli vähemmän puolueuskollinen ja uskalsi poiketa välillä konservatiivisesta puoluelinjasta ajatellen itsenäisesti. Tammikuussa 2017 Kelly jätti Foxin ja siirtyi samana vuonna NBC:lle, jossa alettiin esittää hänen juontamaansa aamupäivän keskusteluohjelmaa syyskuussa 2017. == Lähteet == == Aiheesta muualla == * Luokka:Vuonna 1970 syntyneet Luokka:Yhdysvaltalaiset uutisankkurit Luokka:Yhdysvaltalaiset toimittajat Luokka:Elävät henkilöt
Jules Ancion

Julius Theodoor ”Jules” Ancion (21. elokuuta 1924 Palembang, Alankomaiden Itä- Intia – 30. marraskuuta 2011 Haag) oli alankomaalainen maahockeypelaaja ja olympiamitalisti. Ancion kuului Alankomaiden olympiahopeaa saavuttaneeseen joukkueeseen Helsingissä 1952.Olympics at Sports-Reference.com Ancion kuoli Haagissa 87-vuotiaana 30. marraskuuta 2011. == Lähteet == * Jules Ancion Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1924 syntyneet Luokka:Vuonna 2011 kuolleet
Harry Derckx

Henri Jean Joseph ”Harry” Derckx (19. maaliskuuta 1918 Saint-Pierre-lès- Nemours, Ranska – 12. heinäkuuta 1983 Rucphen) oli alankomaalainen maahockeypelaaja ja olympiamitalisti. Derckx kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.Olympics at Sports-Reference.com == Lähteet == * Harry Derckx Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1918 syntyneet Luokka:Vuonna 1983 kuolleet
Dick Esser

Rius Theo ”Dick” Esser (9. heinäkuuta 1918 Makassar, Alankomaiden Itä-Intia – 8. maaliskuuta 1979 Leiden) oli alankomaalainen maahockeypelaaja ja olympiamitalisti. Esser kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.Olympics at Sports-Reference.com == Lähteet == * Dick Esser Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1918 syntyneet Luokka:Vuonna 1979 kuolleet
Husum (täsmennyssivu)

Husum voi tarkoittaa seuraavia paikkoja: ==Saksassa== * Husum, kaupunki Schleswig-Holsteinissa * Husum, kunta Ala-Saksissa ==Tanskassa== * Husum, seurakunta Kööpenhaminassa * Brønshøj-Husum, hallinnollinen kaupunginosa Kööpenhaminassa * Húsar (), kunta Färsaarilla ==Ruotsissa== * Husum, taajama Örnsköldsvikin kunnassa
Legends of Tomorrow

Legends of Tomorrow on yhdysvaltalainen supersankariaiheinen televisiosarja, jonka ovat luoneet tuottajat Phil Klemmer, Andrew Kreisberg, Greg Berlanti ja Marc Guggenheim. Sarjan esittäminen aloitettiin Yhdysvalloissa The CW -kanavalla 21. tammikuuta 2016. Suomessa sarjaa esittää Netflix. Legends of Tomorrow on DC Comicsin hahmoihin perustuvien televisiosarjojen Arrow ja The Flash spin-off, ja se sijoittuu samaan fiktiiviseen universumiin, Arrowverseen. The CW -kanava ilmoitti tilanneensa 16:n jakson pituisen toisen tuotantokauden maaliskuussa 2016. Myöhemmin saman vuoden marraskuussa toisen kauden jaksojen määrää nostettiin neljällä. The CW kertoi tilanneensa kolmannen tuotantokauden tammikuussa 2017. == Juoni == Sarjassa aikaherra Rip Hunter (Arthur Darvill) matkustaa ajassa vuoteen 2016 ja kokoaa joukon sankareita ja roistoja estämään kuolematonta vihollista Vandal Savagea (Casper Crump) tuhoamasta maailmaa sekä itse aikaa. == Rooleissa == == Tuotanto == Helmikuussa 2015 The CW tiedotti suunnittelevansa sisarsarjaa sarjoille Arrow ja The Flash. Toukokuussa 2015 Garber kertoi sarjan kuvaamisen alkavan heti kesän jälkeen elokuussa. Myöhemmin yksi sarjan kehittäjistä, Marc Guggenheim kertoi Twitterissä kuvauksien alkavan vasta 8. syyskuuta. Kausi Jaksot Ensiesitys Avausjakso Päätösjakso 1 16 21. tammikuuta 2016 19. toukokuuta 2016 2 17 13. lokakuuta 2016 4. huhtikuuta 2017 3 18 10. lokakuuta 2017 9. huhtikuuta 2018 4 16 22. lokakuuta 2018 20. toukokuuta 2019 5 14 21. tammikuuta 2020 2. kesäkuuta 2020 == Palkinnot ja ehdokkuudet == Vuosi Palkinto Kategoria Vastaanottaja Lopputulos Viite 2016 Saturn-palkinto Best Superhero Adaption Television Series Legends of Tomorrow The Joey Awards Young Actor in a TV Series Featured Role 6–10 Years Glen Gordon Young Actor in an Action TV Series Guest Starring/Principal Role Aiden Longworth Cory Gruter-Andrew Mitchell Kummen Young Actor in a TV Series Recurring Role 6–9 Years Kiefer O'Reilly 2017 Leo Awards Best Direction in a Dramatic Series David Geddes 2017 Leo Awards 2017 Leo Awards == Lähteet == == Aiheesta muualla == * Virallinen sivusto * * Legends of Tomorrow TV.comissa Luokka:2010-luvun yhdysvaltalaiset scifi-sarjat Luokka:2020-luvun yhdysvaltalaiset scifi-sarjat Luokka:DC-universumiin perustuvat televisiosarjat Luokka:The CW:n televisio-ohjelmat
Roepie Kruize

Jan Hendrik ”Roepie” Kruize (18. tammikuuta 1925 Heemstede – 14. helmikuuta 1992 Haag) oli alankomaalainen maahockeypelaaja ja olympiamitalisti. Kruize kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948. Kruize kuului kuuluisaan maahockeysukuun: hänen Gerrit-veljensä ja poikansa Hans, Hidde (olympiapronssimitalisti 1988) ja Ties pelasivat kaikki kesäolympialaisissa.Olympics at Sports-Reference.com == Lähteet == * Roepie Kruize Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1925 syntyneet Luokka:Vuonna 1992 kuolleet
Holmin piiri (Ruotsi)

Holmin piiri voi tarkoittaa seuraavia Ruotsin piirejä: * Holmin piiri (Dalsland), piiri Mellerudin kunnassa * Holmin piiri (Halland), piiri Halmstadin kunnassa * Holmin piiri (Medelpad), piiri Sundsvallin kunnassa * Holmin piiri (Uplanti), piiri Enköpingin kunnassa Luokka:Ruotsin piirien täsmennyssivut
Dick Loggere

Hermanus Pieter ”Dick” Loggere (6. toukokuuta 1921 Amsterdam – 30. joulukuuta 2014 Hilversum) oli alankomaalainen maahockeypelaaja ja olympiamitalisti. Loggere kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.Olympics at Sports-Reference.com Loggere kuoli Hilversumissa 93-vuotiaana 30. joulukuuta 2014.http://www.olympischsporterfgoed.nl/cms/showpage.aspx?id=14188 == Lähteet == * Dick Loggere Bio, Stats and Results Olympics at Sports- Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1921 syntyneet Luokka:Vuonna 2014 kuolleet
Lau Mulder

Laurens Siebrand ”Lau” Mulder (7. heinäkuuta 1927 Batavia, Alankomaiden Itä- Intia – 29. tammikuuta 2006 Uithoorn) oli alankomaalainen maahockeypelaaja ja olympiamitalisti. Mulder kuului Alankomaiden olympiahopeaa saavuttaneeseen joukkueeseen Helsingissä 1952.Olympics at Sports-Reference.com == Lähteet == * Lau Mulder Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1927 syntyneet Luokka:Vuonna 2006 kuolleet
Eddy Tiel

Eduard Herbert ”Eddy” Tiel (29. joulukuuta 1926 Haag – 21. helmikuuta 1993 Emst) oli alankomaalainen maahockeypelaaja ja olympiamitalisti. Tiel kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.Olympics at Sports-Reference.com == Lähteet == * Eddy Tiel Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1926 syntyneet Luokka:Vuonna 1993 kuolleet
Koskenkartano

Koskenkartano on kartano Koskella Tl Varsinais-Suomessa. Kartano sijaitsee Kosken Tl kirkonkylän pohjoispuolella. Kartanon länsipuolella virtaa etelään Paimionjoki ja sen itäpuolitse kulkee yhdystie 2810. Koskenkartanon ovat 2020-luvun taitteesta asti omistaneet Tiina ja Carl-Axel Schauman, joilla on kasvinsiemeniä tuottava Suomen Niittysiemen Oy. ==Lähteet== ==Aiheesta muualla== * Koskenkartano, arkistoituja verkkosivuja 2008–2021 (Internet Archive) Luokka:Koski Tl Luokka:Suomen kartanot
Wim van Heel

Willem ”Wim” van Heel (27. syyskuuta 1922 Haag – 3. lokakuuta 1972 Middelburg) oli alankomaalainen maahockeypelaaja ja olympiamitalisti. Van Heel kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.Olympics at Sports-Reference.com == Lähteet == * Wim van Heel Bio, Stats and Results Olympics at Sports- Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1922 syntyneet Luokka:Vuonna 1972 kuolleet
Leonard Wery

Leonard Hugo ”Leo” Wery (27. maaliskuuta 1926 Haag – 29. elokuuta 2019 Wassenaar) oli alankomaalainen maahockeypelaaja ja olympiamitalisti. Wery kuului Alankomaiden olympiahopeaa saavuttaneeseen joukkueeseen Helsingissä 1952. Hän teki olympiaturnauksessa yhden maalinhttps://www.olympedia.org/results/35613, jolla Alankomaat voitti Pakistanin 1–0https://www.olympedia.org/results/35619. Wery kuoli Wassenaarissa 93-vuotiaana 29. elokuuta 2019http://www.dewassenaarsekrant.nl/files/file.php5?id=406 (s. 7). Hän oli viimeinen elossa ollut hopeajoukkueensa jäsen.Olympedia == Lähteet == * === Viitteet === == Aiheesta muualla == * Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1926 syntyneet Luokka:Vuonna 2019 kuolleet
Hideo Iijima

Hideo Iijima (s. 1. tammikuuta 1944, Mito, Ibarakin prefektuuri) on japanilainen entinen pikajuoksija ja baseballin pelaaja, joka sijoittui toiseksi 200 metrillä ja juoksi hopeaa voittaneessa 4x100 metrin viestijoukkueessa Jakartassa järjestetyissä vuoden 1962 Aasian kisoissa sekä sijoittui kolmanneksi 100 metrillä vuoden 1966 Aasian kisoissa Bangkokissa. Hän osallistui Tokion olympialaisissa 1964 sekä Méxicon olympialaisissa 1968 100 metrille sekä 4x100 metrin viestiin. Iijiman 14. lokakuuta 1968 Méxicon olympialaisten 100 metrin juoksun välierässä juoksema 10.34 oli Japanin ennätys 24. syyskuuta 1987 asti, jolloin Hiroki Fuwa juoksi uudeksi ennätykseksi 10.33. == Ennätykset == Ennätykset Laji Tulos Paikka Ajankohta 100 m 10.34 México 14.10.1968 ==Arvokisat== Henkilökohtaiset matkat Vuosi Kisat Paikka Laji Vaihe Erä Sijoitus Aika 1962 Aasian kisat Jakarta 200 m finaali 2 21.64 1964 Kesäolympialaiset Tokio 100 m 1.alkuerät 1 1 10.40 1964 Kesäolympialaiset Tokio 100 m 2.alkuerät 3 3 10.50 1964 Kesäolympialaiset Tokio 100 m välierät 2 7 10.63 1966 Aasian kisat Bangkok 100 m finaali 3 10.52 1968 Kesäolympialaiset México 100 m 1.alkuerät 1 2 10.24w 1968 Kesäolympialaiset México 100 m 2.alkuerät 3 3 10.31w 1968 Kesäolympialaiset México 100 m välierät 1 8 10.34 Viestit Vuosi Kisat Paikka Laji Vaihe Erä Sijoitus Aika Joukkue 1962 Aasian kisat Jakarta 4x100 m finaali 2 41.62 1964 Kesäolympialaiset Tokio 4x100 m alkuerät 2 6 41.0 1964 Kesäolympialaiset Tokio 4x100 m välierät 2 8 40.6 1968 Kesäolympialaiset México 4x100 m alkuerät 2 6 40.02 == Lähteet == == Aiheesta muualla == * Aasian kisojen tulokset Luokka:Japanilaiset pikajuoksijat Luokka:Elävät henkilöt Luokka:Vuonna 1944 syntyneet
Vähäjärvi (Ylöjärvi, Väinänperä)

Vähäjärvi on Pirkanmaalla Ylöjärvellä Väinänperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähäjärvi on osa Sipsiönjärven-Vahojärven aluetta. == Maantietoa == Järven pituus on 300 metriä, leveys 150 metriä ja sen pinta-ala on 1,6 hehtaaria. Se sijaitsee Sipsiöjärvestä 2,5 kilometriä kaakkoon. Se on rannoiltaan voimakkaasti soistunut ja keskeltä ruohottunut lampimainen järvi. Siihen laskee Isojärven laskuoja kaakkoisrantaan ja sen oma laskuoja Jorrinoja lähtee järven luoteispäästä. Jorrinoja on 2,6 kilometriä pitkä ja se laskee alajuoksullaan syvää painannetta myöten Sipsiöjärven Väinänlahteen. Ylöjärven ja Ikaalisten välinen raja seuraa Jorrinojaa vajaa kahden kilometrin matkalla. Rantaviivan pituus on 500 metriä. Rantaan ei ole rakennettu asuntoja, mutta järven lähistöllä on kolme maatilaa. Niille johtaa tiet yhdystieltä 13285, joka seuraa hetken Tampere-Seinäjoki-junarataa noin 150 metrin päässä rannasta. Myös radan lähellä on asutusta. == Historiaa == Vuoden 1955 painetussa peruskartassa pohjoisrannassa on ruohottumista merkitsevä karttamerkki. Nykykartoissa kaikki rannat ovat ruohottuneet ja soistuneet. == Lähteet == Luokka:Sipsiönjärven–Vahojärven alue Luokka:Viljakkalan järvet
Isojärvi (Ylöjärvi)

Isojärvi on Pirkanmaalla Ylöjärvellä Väinänperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Isojärvi on osa Sipsiönjärven-Vahojärven aluetta. == Maantietoa == Järven pituus on 700 metriä, leveys 300 metriä ja sen pinta-ala on 10 hehtaaria. Se sijaitsee Väinänperällä viljeluaukean etelärenalla ja sen itärantaan laskevat Kotavuoren rinteet. Järveen laskee viisi pelto- tai metsäojaa. Sen laskuoja lähtee järven länsirannalta, alittaa aluksi Tampere- Seinäjoki-radan ja laskee 450 metrin jälkeen Vähäjärveen. Veden laskennallinen viipymä järvessä on 106 vuorokautta. Rantaviivan pituus on 1,4 kilometriä. Etelärantojen rinteet ovat metsämaata ja pohjoisrinteet peltoa tai niittyä. Luoteisrannat ovat soistuneet ja ovat kaikoin avosuota. Järven pohjoispää on tämän lisäksi ruohottunutta. Järven lähiympäristössä on pari maatilaa ja rannoille on rakennettu kuusi vapaa-ajan asuntoa. Niille johtaa tiet yhdystieltä 13285. Junarata ohittaa järven lounaispään alle 40 metrin etäisyydeltä. Radan vieressä sijaitsee myös uimaranta, joka ei ole kaupungin ylläpitämä . == Vedenlaatu == Isojärven vedenlaatua on tutkittu vuosina 1965 ja 2000. Vesi on ruskean väristä, sisältää runsaasti humusta ja hapanta. Talvella 2000 järven päällysvedessä pH oli humusjärvien normaalitasolla, mutta alusvedessä sen arvo oli laskenut. Happamoitumisvaaraa ei kuitenkaan ole. Veden ravinteiden määrä vedessä ei mittausvuosien välillä ole muuttunut merkittävästi. Fosforiravinteiden pitoisuuksien mukaan järvi on lievästi rehevöitynyt, mutta olivat tavella 2000 lähellä rehevien järvien tasoa. Samaa voidaan todeta typpiravinteiden osalta. Järven happitilanne oli tavella 2000 tyydyttävä. Alusveden happi oli talven aikana kulunut lähes loppuun. Tämä vapauttaa pohjan sedimenttien ravinteita takaisin veteen. Esimerkiksi alusveden fosforipitoisuudet olivat talvella 2000 kolminkertaiset päällysveteen verrattuna. Samalla alusveden rautapitoisuus kasvoi ja vesi sameni. == Historiaa == Vuoden 1955 painetussa peruskartassa luoteisranta on selväpiirteisempi ja järvi siitä kohdasta leveämpi kuin nykyisessä kartassa. Vaikuttaa sitlä, että rannat ovat ruohottumassa umpeen ja rantaviiva siirtyy kaakkonpän. == Lähteet == Luokka:Sipsiönjärven–Vahojärven alue Luokka:Viljakkalan järvet
Innsbrucker Platzin rautatieasema

Innsbrucker Platzin rautatieasema on rautatieasema Berliinissä samannimisen aukion laidalla. Asemalla pysähtyvät S-Bahnin itä–länsi-suunnassa kulkevan kehäradan linjat S41/S42, S45 ja S46, ja aseman yhteydessä olevalla metroasemalla pysähtyy U-Bahnin pohjois–etelä-suuntainen linja U4. Luokka:Berliinin metroasemat
Hedelmätarha

Hedelmätarha voi tarkoittaa seuraavia: * hedelmätarha, hedelmänviljelyyn tarkoitettu puutarhan osa * Hedelmätarha, asuinalue Salpakankaalla Hollolassa * Hedelmätarha, lautapeli * Hedelmätarha, Valion mehubrändi * Kadotettujen hedelmätarha, Nadifa Mohamedin romaani
Noljasjärvi

Noljasjärvi on Pirkanmaalla Ikaalisissa Vahon kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Noljasjärvi on osa Sipsiönjärven-Vahojärven aluetta. == Maantietoa == Järven on 1,4 kilometriä pitkä ja 500 metriä leveä. Se sijaitsee Vahojärven eteläpuolella ja järviä erottaa 100 metriä leveä kannas. Siihen laskee kuusi metsä-, suo- tai pelto-ojaa. Laskuoja sijaitsee järven pohjoispäässä, missä noin 100 metriä pitkä kanavamainen oja virtaa Vahojärven Ojalahteen. Järvessä on neljä saarta tai luotoa, joista suurin Kaiturinsaari on 60 metriä pitkä. Varsinkin etelärantojen rinteet viettävät jyrkästi rantaan ja etelässä sijaitsee myös ainoa soinen ranta. Rantaviiva on noin viisi kilometriä pitkä. Ranta on enimmäkseen metsämaata, mutta pohjoispäässä pellot ulottuvat rantaan saakka. Järven ympäristössä on neljä maatilaa ja rannoille on rakennettu alle 20 vapaa-ajan asuntoa. Niille johtaa tiet yhdystieltä 13284 haarautuvalta kylätieltä. == Virkistys == Vuonna 2016 kyläläisten aloitteesta kaupunki päätti rakentaa järven pohjoisrannalle yleisen uimarannan. Uimaranta valmistui vuonna 2017. Uimarannan varustukseen kuuluvat uimakopin lisäksi pöytäryhmä, nuotiopaikka, sekä kaksi puistonpenkkiä. Ranta avautuu lämpimään etelään, minkä vuoksi se soveltuu mainiosti myös auringonottajille. == Lähteet == Luokka:Sipsiönjärven–Vahojärven alue Luokka:Ikaalisten järvet
Finn-Lassie

Finn-Lassie Oy (nimi vuoteen 1976 Lasten Pukutehdas Oy) oli Kokkolassa vuosina 1949–1988 toiminut vaatetusteollisuusyritys, joka oli erikoistunut lähinnä Suomen markkinoille Lassie-tuotemerkillä myytyihin lasten- ja urheiluvaatteisiin. Se työllisti suurimmillaan noin 250 ihmistä.Tunkkari, Hannele: Laatua langasta viimeiseen tikkiin , Prasu 28/2015, 25.3.2015, s. 9. Viitattu 30.5.2016. Yritys sai alkunsa, kun Aimo ja Ulla-Stina Vallila ryhtyivät vuonna 1949 valmistamaan lapsille käytännöllisiä ulkoiluvaatteita Kokkolan Mesilässä. Välittömänä syynä oli Aimo Vallilan mukaan se, että hänen oli keksittävä keino estää morsiamensa lähtö toiselle paikkakunnalle opiskelemaan. 1950-luvulla yrityksen tuotevalikoimaan otettiin myös nuorten ja aikuisten verryttelypuvut. Myös tehdasta laajennettiin, ja vuonna 1963 Aimo Vallilan veli lähti johtamaan yrityksen Mikkeliin perustettua toista tehdasta, joka toimi omana yhtiönään nimeltä Ulkovaate Oy vuoteen 1991 ja käytti myös vaatteissaan Lassie-tuotemerkkiä.Piippa Lappalainen ja Mirja Almay: Kansakunnan vaatettajat. WSOY, 1996. ISBN 978-9510208649. Tehtaan toiminnot koottiin yhteiseen uuteen rakennukseen 1972. Vuonna 1976 yrityksen nimeksi otettiin Finn-Lassie, koska Lassiesta oli tullut yksi tunnetuimmista vaatemerkeistä Suomessa. Vuonna 1983 Vallilat myivät yrityksen, ja sen toiminta päättyi konkurssiin vuonna 1988.Finn-Lassie Oy konkurssipesä, Yritys- ja yhteisötietojärjestelmä. Viitattu 30.6.2016. 1980-luvun lopulla kankaanpääläinen Reima osti Lassie-tuotemerkin itselleen ja jatkoi Lassie- vaatteiden tuotantoa keskittyen yksinomaan lasten ulkoiluvaatteisiin. ==Lähteet== == Aiheesta muualla == * Yhtiön historiaa Pörssitiedossa Luokka:Entiset suomalaiset teollisuusyritykset Luokka:Vaatemerkit Luokka:Tekstiilivalmistajat Luokka:Lastenvaatteet